แรงซื้อ SSFX หนุน SET ลดช่วงลบเหลือ 1 จุด คาดพรุ่งนี้ไซด์เวย์ วิตก “โควิด” ยังระบาดหนัก
แรงซื้อ SSFX หนุน SET ลดช่วงลบเหลือ 1 จุด คาดพรุ่งนี้ไซด์เวย์ วิตก “โควิด” ยังระบาดหนัก
29 มิ.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,329.76 จุด ลดลง 0.58 จุด (-0.04%) มูลค่าการซื้อขาย 48,903.24 ล้านบาท
10 หุ้นกดดัชนีวันนี้

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยวันนี้ปรับตัวลดลงค่อนข้างมากในช่วงเช้า หลังจากยังมีความกังวลเกี่ยวกับการแพร่ระบาดของเชื้อไวรัสโควิด-19 ที่ยังมีตัวเลขจำนวนผู้ติดเชื้อเพิ่มขึ้นต่อเนื่อง โดยเฉพาะในประเทศสหรัฐ แต่อย่างไรก็ตามดัชนีได้ติดลบน้อยลงในช่วงบ่าย ซึ่งมองว่าได้ปัจจัยหนุนจากเม็ดเงินกองทุนรวมเพื่อการออมพิเศษ (SSFX) ที่เข้ามาหนุน
ส่วนแนวโน้มการลงทุนในวันพรุ่งนี้ (30 มิ.ย.) คาดว่าตลาดคงจะแกว่งไซด์เวย์ โดยนักลงทุนส่วนใหญ่ยังคงมีความกังวลเกี่ยวกับเชื้อไวรัสโควิด-19 ที่ยังคงแพร่ระบาดอยู่ทั่วโลก และมีการซื้อขายด้วยความระมัดระวัง รวมถึงรอติดตามผลการดำเนินงานของบริษัทจดทะเบียนไตรมาส 2/63 ที่จะเริ่มออกมาในช่วงกลางเดือน ก.ค.
พร้อมให้แนวรับ 1,300-1,305 จุด ส่วนแนวต้าน 1,330 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 1,543.98 ล้านบาท ปิดที่ 92.75 บาท เพิ่มขึ้น 1.75 บาท
AOT มูลค่าการซื้อขาย 1,388.47 ล้านบาท ปิดที่ 59.25 บาท เพิ่มขึ้น 0.25 บาท
PTT มูลค่าการซื้อขาย 1,322.10 ล้านบาท ปิดที่  37.25 บาท เพิ่มขึ้น 0.25 บาท
CPALL มูลค่าการซื้อขาย 1,231.36 ล้านบาท ปิดที่ 67.75 บาท เพิ่มขึ้น 0.25 บาท
GPSC มูลค่าการซื้อขาย 1,174.24 ล้านบาท ปิดที่ 74.00 บาท ลดลง 0.75 บาท
 